Diari Oficial de la Generalitat Valenciana


Sumari del DOGV 4365, del 25-10-2002 (2002/11405)

RESOLUCIÓ del director general d'Arquitectura i Habitatge, de 26 de setembre de 2002, relativa a la publicació del reconeixement per la Conselleria d'Obres Públiques, Urbanisme i Transports de la marca AENOR per a formigó preparat.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4365

Data del DOGV
:   25-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11616


Data del document
:   26-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * marca de qualitat
    * formigó

RESOLUCIÓ del director general d'Arquitectura i Habitatge, de 26 de setembre de 2002, relativa a la publicació del reconeixement per la Conselleria d'Obres Públiques, Urbanisme i Transports de la marca AENOR per a formigó preparat. [2002/A11209]
  
El Decret 164/1998, de 6 d'octubre, del Govern Valencià, sobre reconeixement de distintius de qualitat utilitzats en edificació, establix, en l'article 3, l'equivalència de distintius de qualitat reconeguts pel Ministeri de Foment amb distintius de qualitat reconeguts per la Conselleria d'Obres Públiques, Urbanisme i Transports, als efectes de compliment dels requisits reglamentaris que siguen d'aplicació.
  
El Govern Valencià va aprovar el Decret 107/1991, de 10 de juny, pel qual es regula el control de qualitat de l'edificació d'habitatges i la seua documentació, i l'Orde de 30 de setembre de 1991, en desplegament d'este. Esta orde establix el Llibre de Control de Qualitat d'Obres d'Edificació d'Habitatges LC-91, en el qual se sistematitza la recepció de productes de construcció amb distintius de qualitat o sense estos. Entre els productes per als quals és preceptiva la justificació del control de recepció, es troba el formigó preparat que s'utilitza en l'execució d'estructures de formigó armat, segons la instrucció vigent.
  
El Ministeri de Foment ha reconegut la marca AENOR per a formigó preparat, a l'efecte de la Instrucció de Formigó Estructural vigent (EHE), per mitjà de la Resolució d'1 de juliol de 2002, de la Secretaria General Tècnica.
  
Este reconeixement s'opera basant-se en el fet que este distintiu assegura el compliment de les especificacions obligatòries, exigibles a estos productes, per la citada Instrucció de Formigó Estructural.
  
L'Associació Espanyola de Normalització i Certificació (AENOR) ha sol·licitat el reconeixement de la marca AENOR per a formigó preparat, a l'empara del que disposa el Decret 164/1998, de 6 d'octubre, i per als efectes previstos en este.
  
Vistos els antecedents i en virtut de l'article 3 del Decret 164/1998, de 6 d'octubre, esta Direcció General resol:
  
Primer
  
Publicar en el Diari Oficial de la Generalitat Valenciana, en aplicació de l'article 3 del Decret 164/1998, de 6 d'octubre, del Govern Valencià, i per a coneixement general, l'equivalència de la marca AENOR per a formigó preparat, que atorga l'Associació Espanyola de Normalització i Certificació, reconeguda per Resolució d'1 de juliol de 2002, de la Secretaria General Tècnica del Ministeri de Foment, amb els distintius de qualitat que reconeix la Conselleria d'Obres Públiques, Urbanisme i Transportes per a estos productes, als efectes de compliment dels requisits reglamentaris que els siguen d'aplicació.
  
Segon
  
Qualsevol variació en les condicions que hagen servit per al reconeixement, per la Secretaria General Tècnica del Ministeri de Foment, de la marca AENOR per a formigó preparat, haurà de ser comunicada per AENOR a esta Direcció General en el moment en què es produïsca.